KOMISSION TÄYTÄNTÖÖNPANOASETUS (EU) 2022/800,

annettu 20 päivänä toukokuuta 2022,

täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden parafiiniöljyt CAS-nro 64742-46-7, CAS-nro 72623-86-0 ja CAS-nro 97862-82-3 hyväksymisedellytyksistä

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,

sekä katsoo seuraavaa:

(1) Neuvoston direktiivillä 2009/116/EY (2) sisällytettiin parafiiniöljyt CAS-nro 64742-46-7, CAS-nro 72623-86-0 ja CAS-nro 97862-82-3 tehoaineina neuvoston direktiivin 91/414/ETY (3) liitteeseen I.

(2) Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

(3) Tehoaineiden parafiiniöljyt CAS-nro 64742-46-7, CAS-nro 72623-86-0 ja CAS-nro 97862-82-3 hyväksynnässä, sellaisena kuin se on vahvistettuna täytäntöönpanoasetuksen (EU) N:o 540/2011 liitteessä olevassa A osassa, sallitaan niiden käyttö ainoastaan hyönteisten tai punkkien torjunta-aineena.

(4) Total Fluids toimitti 30 päivänä syyskuuta 2014 asetuksen (EY) N:o 1107/2009 7 artiklan 1 kohdan mukaisesti hakemuksen esittelevänä jäsenvaltiona toimivalle Kreikalle parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 hyväksymisedellytysten muuttamiseksi siten, että niitä voitaisiin käyttää sienitautien torjunta-aineena. Esittelevä jäsenvaltio totesi, että hakemus voitiin ottaa käsiteltäväksi.

(5) Esittelevä jäsenvaltio arvioi vuonna 2014 haettua parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 uutta käyttötarkoitusta asetuksen (EY) N:o 1107/2009 4 artiklan säännösten mukaisesti suhteessa siihen, mitkä ovat sen mahdolliset vaikutukset ihmisten ja eläinten terveyteen sekä ympäristöön, ja laati arviointikertomuksen luonnoksen, joka toimitettiin Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 6 päivänä helmikuuta 2018.

(6) Elintarviketurvallisuusviranomainen toimitti asetuksen (EY) N:o 1107/2009 12 artiklan 1 kohdan mukaisesti tarkistetun arviointikertomuksen hakijalle ja muille jäsenvaltioille huomautusten esittämistä varten ja asetti sen julkisesti saataville. Hakijalta pyydettiin asetuksen (EY) N:o 1107/2009 12 artiklan 3 kohdan mukaisesti lisätietoja.

(7) Elintarviketurvallisuusviranomainen ilmoitti 23 päivänä syyskuuta 2021 komissiolle päätelmänsä (5) siitä, voidaanko parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 uuden käyttötarkoituksen odottaa täyttävän asetuksen (EY) N:o 1107/2009 4 artiklassa säädetyt hyväksymisedellytykset.

(8) Komissio esitti parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevaan tarkastelukertomukseen tehtävän täydennyksen ja tämän asetuksen luonnoksen pysyvälle kasvi-, eläin-, elintarvike- ja rehukomitealle 27 päivänä tammikuuta 2022.

(9) Komissio kehotti hakijaa toimittamaan huomautuksensa tarkastelukertomuksen täydennyksestä, ja ne on tutkittu huolellisesti.

(10) Asetuksen (EY) N:o 1107/2009 4 artiklassa säädettyjen hyväksymisedellytysten täyttyminen on osoitettu vähintään yhden parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 sisältävän kasvinsuojeluaineen yhden tai useamman edustavan käyttötarkoituksen osalta, kun kasvinsuojeluainetta käytetään sienitautien torjunta-aineena. Sen vuoksi on aiheellista muuttaa parafiiniöljyjä CAS-nro 64742-46-7, CAS-nro 72623-86-0 ja CAS-nro 97862-82-3 koskevassa hyväksynnässä vahvistettuja erityisiä säännöksiä siten, että niihin sisällytetään käyttö sienitautien torjunta-aineena hyönteisten ja punkkien torjunta-aineena käytön lisäksi.

(11) Sen vuoksi täytäntöönpanoasetusta (EU) N:o 540/2011 olisi muutettava.

(12) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) N:o 540/2011 muuttaminen Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 2022. Komission puolesta Puheenjohtaja Ursula VON DER LEYEN

(1) EUVL L 309, 24.11.2009, s. 1.

(2) Neuvoston direktiivi 2009/116/EY, tehty 25 päivänä kesäkuuta 2009, direktiivin 91/414/ETY muuttamisesta parafiiniöljyjen CAS-nro 64742-46-7, CAS-nro 72623-86-0 ja CAS-nro 97862-82-3 sisällyttämiseksi siihen tehoaineina (EUVL L 237, 9.9.2009, s. 7).

(3) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

(4) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

(5) EFSA (Euroopan elintarviketurvallisuusviranomainen), 2021.

Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30); EFSA Journal 2021;19(10)6876doi: 10.2903/j.efsa.2021.6876.